|  |  |
| --- | --- |
|  | **EELNÕU** |
|  | 23.05.2025 nr 1-4/25/242 |
|  |  |
| TAPA VALLAVOLIKOGU |  |
| OTSUS |  |

|  |  |
| --- | --- |
| Tapa | |
|  | |
|  | |
| **Lepingu sõlmimiseks nõusoleku andmine** | |
|  | |
| Tapa Vallavolikogu andis 18.12.2024 otsusega nr 169 Tapa Vallavalitsusele nõusoleku riigihanke „Tapa keskusala arendamine“ korraldamiseks.  Tapa Vallavalitsuse 26.02.2025 korraldusega nr 90 alustati avatud hankemenetlusega riigihanget „Tapa linna keskväljaku rekonstrueerimine“ ja kinnitati hanke alusdokumendid.  Maksumuselt soodsam pakkumus on tehtud OÜ RTS Infra Eesti (16328599) poolt maksumusega 3 243 504,55 eurot (ilma käibemaksuta). Kuna nimetatud pakkumuse maksumus ületab Tapa Vallavolikogu poolt Riigi Tugiteenuste Keskuse meetme “Kättesaadavad kvaliteetsed avalikud teenused” alammeetme „Avaliku linnaruumi arendamine“ projekti “Tapa keskusala I etapp“ Tapa valla omaosaluse katmiseks garanteeritud summat, on hankelepingu sõlmimiseks vaja vallavolikogu nõusolekut.  Lähtudes eeltoodust ja kohaliku omavalitsuse korralduse seaduse § 22 lõige 1 punkti 8 ja kohaliku omavalitsuse finantsjuhtimise seaduse § 28 lõige 3 alusel:   1. Anda Tapa Vallavalitsusele nõusolek sõlmida riigihanke „Tapa linna keskväljaku rekonstrueerimine“ menetluses hankeleping OÜ-ga RTS Infra Eesti (registrikood 16328599), kelle pakkumuse maksumus on 3 243 504,55 eurot (lisandub käibemaks kehtestatud määras). 2. Otsus jõustub vastuvõtmisest.   *(allkirjastatud digitaalselt)*  Maksim Butšenkov  vallavolikogu esimees | | | |
| **Seletuskiri** | | | |
| Tapa Vallavolikogu 01.03.2024 otsusega nr 122 otsustati garanteerida Riigi Tugiteenuste Keskuse meetme “Kättesaadavad kvaliteetsed avalikud teenused” alammeetme „Avaliku linnaruumi arendamine“ projekti “Tapa keskusala I etapp“ Tapa valla omaosaluse katmine perioodil 2025-2026 kogusummas kuni 2 000 000 (kaks miljonit) eurot.  Tapa Vallavolikogu 02.09.2024 otsusega nr 154 muudeti Tapa Vallavolikogu 29.02.2024 otsust nr 122 järgmiselt: “Muuta Tapa Vallavolikogu 29.02.2024 otsuse nr 122 punkti nr 1 ja sõnastada see järgmiselt: „1. Garanteerida Riigi Tugiteenuste Keskuse meetme “Kättesaadavad kvaliteetsed avalikud teenused” alammeetme „Avaliku linnaruumi arendamine“ projekti “Tapa keskusala I etapp“ Tapa valla omaosaluse katmine perioodil 2025-2026 kogusummas kuni 2 350 000 (kaks miljonit kolmsada viiskümmend tuhat) eurot.“.”  Tapa Vallavolikogu 19.12.2024 otsusega nr 169 anti Tapa Vallavalitsusele nõusolek korraldada riigihange „Tapa keskusala arendamine“. Eelnõu seletuskirja kohaselt on projekti kogumaksumus 3 500 000,00 eurot. Toetuse maksimaalne suurus on 1 158 541,93 eurot ja omafinantseering minimaalselt 2 341 458,07 eurot. Projekti abikõlblikkuse periood on 02.04.2024 -01.10.2026.  Tapa Vallavalitsuse 26.02.2025 korraldusega nr 90 alustati avatud hankemenetlusega riigihanget „Tapa linna keskväljaku rekonstrueerimine“ (viitenumber riigihangete registris 288574) ja kinnitati riigihanke „Tapa linna keskväljaku rekonstrueerimine“ alusdokumendid.  Pakkumuste esitamise tähtajaks, 09.05.2025 laekus viis pakkumust. Neist kõige soodsam KRAMI OÜ (16579309) ja Infrapark OÜ (16892532) ühispakkumus maksumusega 2 796 752,88 ilma käibemaksuta.  Vastavalt RHS § 115 lg 2 p 1 kohaselt on Hankija on kohustatud ehitustööde hankelepingu või ehitustööde kontsessioonilepingu korral, mille eeldatav maksumus on võrdne riigihanke piirmääraga või ületab seda, nõudma pakkujalt, kelle pakkumuse ta kavatseb edukaks tunnistada, käesoleva paragrahvi lõikes 1 nimetatud selgitust, kui hankemenetluses on riigihanke alusdokumentidele vastavaks tunnistatud vähemalt kolm pakkumust ja selle pakkuja pakkumuse maksumus on maksumuselt järgmise vastavaks tunnistatud pakkumuse maksumusest vähemalt 10 protsendi võrra madalam või selle pakkuja pakkumuse maksumus on vastavaks tunnistatud pakkumuste maksumuste keskmisest vähemalt 20 protsendi võrra madalam.  Hankija esitas madalaima hinnaga pakkujale 14.mai 2025 päringu läbi Riigihangete registri teabevahetuse küsides kirjalikku taasesitamist võimaldavas vormis selgitust pakkumuse madala maksumuse osas ja kinnitust, et olete pakutud hinnaga valmis kõik hanke alusdokumentides kirjeldatud tööd teostama.  Pakkuja vastas 22.mai 2025 järgmiselt: “Kahjuks oleme teinud tõsiseid vigu eelarvestamise käigus ning ei ole võimalik antud mahtu pakutud hindadega teostada.”  Maksumuselt järgmine pakkuja on OÜ RTS Infra Eesti (16328599) pakkumuse maksumusega 3 243 504,55 ilma käibemaksuta.(koos käibemaksu määraga 22% 3 957 075. 55 eurot ja määraga 24% 4 021 945. 64 eurot). | | | |
| Eelnõu esitaja ja ettekandja | Vallavanem Riho Tell | |